
	Comisia pentru buget, finanţe şi bănci

	
	Bucureşti,        

Nr. 22/396/20.10.2010


Către
Biroul Permanent al Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea Legii nr.84/2003 pentru modificarea şi completarea Ordonanţei Guvernului nr. 119/1999 privind auditul public intern şi controlul din preventiv, cu modificările şi completările ulterioare,  cu care comisia noastră a fost sesizată în fond cu adresa Biroului Permanent nr.PL.x 441 din 1 septembrie 2010.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/396/20.10.2010


RAPORT

asupra propunerii legislative pentru modificarea şi completarea Legii nr. 84/2003 pentru modificarea şi completarea Ordonanţei Guvernului nr. 119/1999 privind auditul public intern şi controlul din preventiv, cu modificările şi completările ulterioare
Cu adresa nr. PLx 441 din 1 septembrie, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea şi completarea Legii nr.84/2003 pentru modificarea şi completarea Ordonanţei Guvernului nr. 119/1999 privind auditul public intern şi controlul din preventiv, cu modificările şi completările ulterioare.

Conform expunerii de motive, prezenta iniţiativă legislativă reglementează utilizarea cu eficacitate, eficienţă şi economicitate a fondurilor publice şi facilitatea punerii în aplicare a prevederilor legale privind sistemul de Control Managerial Intern.
La întocmirea raportului s-a avut în vedere avizul Consiliului legislativ.
Propunerea legislativă a fost respinsă de Senat în şedinţa din 28 iunie 2010.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .

În raport de obiectul şi conţinutul său, propunerea legislativă face parte din categoria legilor organice.
La lucrările comisiei au participat 31 deputaţi, din totalul de 35 membri ai comisiei.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Sas Constantin – controlor financiar şef adjunct în Ministerul Finanţelor Publice.
În urma dezbaterii propunerii legislative pentru modificarea şi completarea Legii nr.84/2003 pentru modificarea şi completarea Ordonanţei Guvernului nr. 119/1999 privind auditul public intern şi controlul din 
preventiv,  cu modificările şi completările ulterioare, în şedinţa din data de 19.10.2010, Comisia cu majoritate de voturi propune supunerea spre dezbaterea şi adoptarea Plenului Camerei Deputaţilor a proiectului de Lege pentru modificarea şi completarea Ordonanţei Guvernului nr. 119/1999 privind controlul intern şi controlul financiar preventiv, cu amendamentele prezentate în anexă.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

Anexa

 Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text propunere legislativa
	Amendamente propuse
	Motivatie

	1. 
	Lege 

pentru modificarea si completarea Legii nr.84/2003 pentru modificarea si completarea Ordonantei Guvernului nr.119/1999 privind auditul public intern si controlul din preventiv, cu modificarile si completarile ulterioare


	1.Titlul Legii se modifică după cum urmează:

L  E G E

pentru modificarea şi completarea Ordonanţei Guvernului nr. 119/1999 privind controlul intern şi controlul financiar preventiv
	Potrivit Legii nr. 24/2000, republicată cu modificările şi completările ulterioare, intervenţiile de modificare sau de completare trebuie raportate la actul de bază.

	2. 
	Articol unic: Legea nr.84/2003 pentru modificarea si completarea Ordonantei Guvernului nr.119/1999 privind auditul public intern si controlul din preventiv, cu modificarile si completarile ulterioare, publicata in Monitorul Oficial al Romaniei, nr.799 din 12 noiembrie 2003, aprobata cu modificari si completari prin Legea nr.84/2003, se modifica si se completeaza dupa cum urmeaza:


	2.Art. I. - Ordonanţa Guvernului nr. 119/1999 privind controlul intern şi controlul financiar preventiv, republicată în Monitorul Oficial al României, Partea I, nr.799 din 12 noiembrie 2003, cu modificările şi completările ulterioare, se modifică şi se completează după cum urmează:
	

	3. 
	1.Titlul Legii va avea urmatorul cuprins:

„Lege privind controlul managerial intern si controlul financiar preventiv”
	Se elimină
	

	4. 
	2.Articolul 1 va avea urmatorul cuprins:

„ARTICOLUL 1

Scopul ordonantei

Prezenta ordonanta reglementeaza controlul managerial intern si controlul financiar preventiv la entitatile publice si cu privire la utilizarea fondurilor publice si administrarea patrimoniului public cu eficienta, eficacitate si economicitate.”


	3. Articolul 1 se modifică şi va avea următorul cuprins:

„ARTICOLUL  1

Scopul ordonanţei
Prezenta ordonanţă reglementează controlul intern/ managerial, inclusiv controlul financiar preventiv la entitaţile publice, cu privire la utilizarea fondurilor publice şi administrarea patrimoniului public cu eficienţă, eficacitate şi economicitate.”
	Corelarea cu studiul COSO si cu reglementarile in vigoare – OMFP nr.946/2005, precum si Legea nr. 672/2002 privind auditul intern. 

Definitia controlului intern este in acord cu acquis-ul comunitar, iar din punct de vedere al normei juridice are aceeasi semnificatie cu definitia controlului managerial.



	5. 
	3.Aliniatul d) al art.2 se modifica si va avea urmatorul cuprins:

d) control managerial intern – ansamblul formelor de control exercitate la nivelul entitatii publice, inclusiv auditul intern, stabilite de conducere in concordanta cu obiectivele acesteia si cu reglementarile legale, in vederea asigurarii administrarii fondurilor in mod economic, eficient si eficace; acesta include, de asemenea, structurile organizatorice, metodele, procedurile si standardele minimale de management public. In cuprinsul legii, sintagma de „control intern” se va inlocui cu „sistemul de control managerial intern”.
	Se elimină.
	In legea 672/2002 controlul intern este definit ca si in Ordonanta Guvernului nr.119/1999, motiv pentru care se propune mentinerea definitiei „controlului intern” pentru „control intern/managerial”.

Definitia controlului intern este in acord cu acquis-ul comunitar, iar din punct de vedere al normei juridice are aceeasi semnificatie cu definitia controlului managerial.

Potrivit definitiei din studiul COSO,controlul intern este un control managerial, ambele exprimari avand aceeasi semnificatie. 

Ultima teza a literei d) a fost cuprinsa intr-un articol distinct, articolul II.



	6. 
	4.La articolul 4 se vor adauga opt noi alineate, alin. (3) – (10):
(3) Organizarea controlului managerial intern va fi reflectata in scris prin intocmirea documentelor de atestare a implementarii acestuia pentru intreaga entitate publica si pentru fiecare structura organizatorica a acesteia:

a) documentul privind „Programul de dezvoltare a sistemului de control managerial intern”;

b) documentul privind „Decizia conducatorului entitatii publice referitor la constituirea de structuri cu atributii in vederea implementarii, monitorizarii si coordonarii sistemului propriu de control managerial”;

c) documentul privind „Planul de management al institutiei publice si al fiecarei structuri organizatorice”;

d) documentele privind „programele de gestionare a obiectivelor”;

e) documentul – Registrul de riscuri privind evaluarea sistematica a riscurilor;

f) documentul privind „Sistemul de monitorizare a performantelor”;

g) documentul privind „Manualul de proceduri pentru activitati”;

h) documentul privind „programul privind gestionarea abaterilor de la obiective;

i) documentele privind „Efectuarea tipurilor de audit” –auditul de sistem si al performantei;

j) documente din care sa reiasa implementarea celor 25 de standarde de management minimale (conform OMFP nr.946/2005);

(4) Conducatorul entitatii publice va organiza activitatea de raportare trimestriala referitoare la:

a) raportarea privind situatia planificarii programelor si proiectelor;

b) raportarea privind situatia punerii in aplicare a proiectelor in comparatie cu planul de punere in aplicare;

c) raportarea privind analiza sistematica a greselilor raportate la toate nivelurile (de exemplu de catre verificatori, controlori ex-ante, auditori etc.);

d) raportarea privind analiza controalelor din perspectiva raportului cost/beneficiu;

e) raportarea, la toate nivelurile adecvate, privind eficienta si eficacitatea controlului intern.

(5) Bugetul va fi executat in conformitate cu un control intern eficient si eficace. In vederea executarii bugetului, controlul intern este definit ca fiind un proces aplicabil la toate nivelurile de gestionare, menit sa asigure garantia necesara pentru atingerea urmatoarelor obiective:

a) eficacitatea, eficienta si economia operatiunilor;

b) fiabilitatea raportarii;

c) protectia activelor si a informatiilor;

d) prevenirea si detectarea fraudei si a neregulilor;

e) gestiune adecvata a riscurilor legate de legalitatea si regularitatea tranzactiilor aferente, luand in considerare caracterul multianula al programelor, precum si natura platilor in cauza;

(6) Ordonatorul de credite raporteaza consiliului de administratie cu privire la indeplinirea sarcinilor sale sub forma unui raport anual de activitate insotit de informatii financiare si de gestiune care confirma ca datele continute in raport ofera o imagine fidela. Raportul anual de activitate include rezultatele operatiunilor sale in raport cu obiectivele stabilite, riscurile asociate respectivelor operatiuni, utilizarea resurselor furnizate, precum si eficienta si eficacitatea sistemului de control intern.

(7) Conducatorii entitatilor publice vor dispune masurile necesare pentru elaborarea si/sau dezvoltarea sistemelor de control managerial ale fiecarei organizatii, inclusiv a procedurilor, formalizate pe activitati. Obiectivele, actiunile, responsabilitatile, termenele, precum si alte componente ale masurilor respective vor fi cuprinse in programe de dezvoltare a sistemelor de control managerial, elaborate la nivelul fiecarei entitati publice si raportate trimestrial la Ministerul Finantelor Publice.

(8) In vederea intocmirii documentelor, monitorizarii, coordonarii si indrumarii metodologice cu privire la sistemele proprii de control managerial, prin act decizie interna, conducatorul entitatii publice constituie structuri cu atributii in acest sens.

(9) Unitatea centrala de armonizare a sistemelor de management financiar si control din cadrul Ministerului Finantelor Publice se va reorganiza cu atributii extinse ca si directie generala cu denumirea Directia Generala a Sistemului de Control Managerial Intern.

(10) Directorul general al DGSCMI are functia de controlor sef al statului (comptroller) si are in atributii raportarea catre Guvern si contribuabili a evaluarii stadiului implementarii sistemului de control managerial intern, respectiv a gradului in care fondurile publice au fost utilizate cu eficienta, eficacitate si economicitate.
	4. La articolul 4, după alineatul (2) se introduc trei noi alineate, alin. (3) – (5) , cu următorul cuprins:

.........................................................................

„(3) Conducătorul entităţii publice elaborează, anual, un raport asupra sistemului de control intern/managerial, care se prezintă, ca anexă, la situaţia financiară a exerciţiului bugetar încheiat.

(4) Instrucţiunile privind întocmirea, aprobarea şi prezentarea raportului conducătorului entităţii publice asupra sistemului de control intern/managerial prevăzut la alin. (3), se aprobă prin ordin al ministrului finanţelor publice.

(5) Ministerul Finantelor Publice prezintă Guvernului, până la sfârşitul semestrului I al anului curent, pentru anul precedent, un raport privind stadiul implementării sistemului de control intern/managerial la nivelul instituţiilor publice la care se exercită funcţia de ordonator principal de credite al bugetului de stat, bugetului asigurărilor sociale de stat şi al bugetului oricărui fond special.”
	Alineatul (3) asa cum a fost reformulat sintetizeaza propunerile initiatorilor, raportul aupra sistemului de control intern/managerial avand ca scop intarirea responsabilitatii manageriale, ca o cerinta a sistemului de control financiar public intern, care s-a aflat la baza negocierilor de aderare a Romaniei la Uniunea Europeana.

Textul propus la alin. (5) are in vedere faptul ca „evaluarea sistemelor de control intern/managerial” este atributul exclusiv al structurilor de audit intern si extern, abilitate de legile speciale in vigoare, respectiv Legea nr.672/2002, precum si Legea nr.94/1992 privind organizarea si functionarea Curtii de Conturi, republicata.

Celelalte texte formulate de initiatori sunt de natura legislatiei secundare ce urmeaza a fi aprobate prin ordin al ministrului finantelor publice. 

	7. 
	5. Alineatul (1) al articolului 5 se modifica si va avea urmatorul cuprins:

(1) Persoanele care gestioneaza fonduri publice sau patrimoniul public au obligatia sa realizeze o buna gestiune financiara prin asigurarea legalitatii, regularitatii, economicitatii, eficacitatii si eficientei in utilizarea fondurilor publice si in administrarea patrimoniului public. Aceste cerinte sunt indeplinite prin implementarea sistemului de control managerial intern, respectiv prin realizarea cerintelor generale si specifice de control intern, respectiv a Codului de control intern/standardele de management.


	Se elimină.
	

	8. 
	
	5. La articolul 5, alineatul (2) se modifică şi va avea următorul cuprins:

„(2) Ministerul Finanţelor Publice este autoritatea administraţiei publice centrale de specialitate care are responsabilitatea elaborării şi implementării politicii în domeniul sistemelor de control intern/managerial, precum şi al gestiunii financiare. Ministerul Finanţelor Publice îndrumă metodologic, coordonează şi supraveghează implementarea sistemelor de control intern/managerial, precum şi asigurarea bunei gestiuni financiare în utilizarea fondurilor publice şi în administrarea patrimoniului public.”
	Textul propus de initiatori la alin.(1) este deja integrat in cuprinsul ordonantei. S-a procedat la modificarea alin. (2) in sensul corelarii cu celelalte modificari operate prin prezentul proiect de lege.

	9. 
	6. La articolul 5 se vor introduce doua noi alineate, alin. (3) si (4) care vor avea urmatorul cuprins:

(3) Ministerul Finantelor Publice va prezenta Guvernului si va face public raportul anual privind stadiul si evaluarea implementarii sistemului de control managerial intern la nivel national.

(4) Normele privind realizarea bunei gestiuni financiare respectiv a sistemului de control managerial intern vor cuprinde si comasa urmatoarele acte normative:

- indrumarul de control intern;

- Managementul riscurilor;

- OMFP nr.946/2005;

- OMFP nr.1389/2006
	6. La articolul 5, după alineatul (2) se introduce un nou alineat, alin. (3), cu următorul cuprins:
 „(3) Competenţele Ministerului Finanţelor Publice prevăzute la alin. (2) sunt exercitate de către Unitatea centrală de armonizare a sistemelor de management financiar şi control, organizată ca direcţie generală şi condusă de un controlor financiar şef şi adjuncţii acestuia, în condiţiile prevăzute de prezenta ordonanţă.”
	S-a tinut cont de propunerile initiatorilor si s-a asigurat corelarea cu angajamentele asumate de Romania in procesul de negociere cu Comisia Europeana, la capitolul „Control financiar” si care s-au concretizat inclusiv in organizarea Unitatii centrale de armonizare a sistemelor de management financiar si control.

Introducerea alin. (4) nu se justifica intrucat „comasarea” unor documente de lucru ar reprezenta o suprareglementare.



	10. 
	7. Titlul Capitolului 4 se va modifica astfel:

Capitolul 4 – Contraventii infractiuni si sanctiuni


	Se elimină.

	Nu se justifica modificarea titlului. In legislatia actuala, faptele similare celor incriminate prin acest proiect de lege sunt prevazute, in general, drept contraventii.



	11. 
	8. Titlul articolului 27 se va modifica astfel:

Art.27 – Contraventii privind controlul financiar preventiv


	7. La articolul 27, după litera i) se introduce o nouă literă, litera j), cu următorul cuprins:
„j) neîndeplinirea de către ordonatorul de credite a obligaţiei de a elabora şi prezenta raportul anual asupra sistemului de control intern/managerial, prevăzută la art.4 alin. (3).”

	S-a introdus o noua contraventie in acord cu prevederile prezentului proiect de lege.

In domeniul controlului intern, acquis-ul comunitar se refera, in fapt , la elemente de buna practica, ce implica, in mod esential, responsabilitatea manageriala. Prevederile legale prin care se propune aplicarea de sanctiuni penale, nu sunt in spiritul practicii europene in domeniu, neexistand astfel de reglementari in niciuna dintre tarile membre UE. Pentru a crea un instrument cu care sa se poata actiona, in cazul in care ordonatorii de credite nu-si indeplinesc obligatiile stabilite la art.4 alin. (3), este utila aplicarea contraventiei de la lit.j).



	12. 
	9. Titlul articolului 28 se va modifica astfel:

Art.28. – Sanctionarea contraventiilor si infractiunilor


	Se elimină.
	Nu se justifica modificarea titlului. In legislatia actuala, faptele similare celor incriminate prin acest proiect de lege sunt prevazute, in general, drept contraventii.



	13. 
	10. La articolul 28 se va introduce un nou alineat, alin. (1), cu titlul „Sactionarea contraventiilor”


	8. Articolul 28 se modifică şi va avea următorul cuprins:

„Art.28. Sancţionarea contravenţiilor

Contravenţiile prevăzute la art.27 lit. a), b) şi d) – j) se sancţionează cu amendă de la 3.000 lei la 5.000 lei, iar contravenţia prevăzută la lit.c), cu amendă de la 1.000 lei la 2.000 lei.”
	S-au corelat prevederile art. 27 si 28.

	14. 
	11. La articolul 28 se va introduce un nou alineat, alin.(2), cu titlul „Sanctionarea infractiunilor” si care va avea urmatorul cuprins:

(2) Sanctiuni penale privind sistemul de control managerial intern:

a) refuzul de a prezenta organelor de control prevazute de lege a documentelor de atestare a implementarii sistemului de control managerial intern conform art.4 alin. (3) se pedepseste cu inchisoare de la 3 luni la 2 ani sau cu amenda de la 4.000 lei la 20.000 lei.

b) neintocmirea, intocmirea incompleta sau necorespunzatoare a documentelor de atestare a implementarii sistemului de control managerial intern conform art.4 alin. (3) se pedepseste cu inchisoare de la 6 luni la 5 ani si interzicerea unor drepturi sau cu amenda de la 4.000 lei la 20.000 lei.

 c) neorganizarea activitatii de raportare si neintocmirea rapoartelor trimestriale conform art.4, alin. (4), respectiv a raportului anual conform art.4 alin. (6) se  pedepseste cu inchisoare de la 6 luni la 5 ani si interzicerea unor drepturi sau cu amenda de la 4.000 lei la 20.000 lei.

d) nerespectarea prevederilor art.4 alin. (7) si (8), art.5 alin. (1) se pedepseste cu inchisoare de la 6 luni la 5 ani si interzicerea unor drepturi sau cu amenda de la 4.000 lei la 20.000 lei.

e) neimplementarea in practica uzuala a entitatii publice a sistemului de control managerial intern in baza documentelor de atestare a acestuia se pedepseste cu inchisoare de la 6 luni la 5 ani si interzicerea unor drepturi sau cu amenda de la 4.000 lei la 20.000 lei.


	Se elimină.
	In legislatia actuala, faptele similare celor incriminate prin acest proiect de lege sunt prevazute, in general, drept contraventii.

	15. 
	Articol nou.
	Art.II. În tot cuprinsul ordonanţei, sintagma „control intern” se înlocuieşte cu sintagma „control intern/ managerial”.

